આંકડાઓ અનુસાર, સરકારે અત્યાર સુધીમાં એટલે કે, 27 નવેમ્બર સુધીમાં કુલ 83,364 કરોડ રૂપિયા જમા કરાવ્યા છે. જ્યારે સપ્ટેમ્બર માસમાં 92,150 કરોડ રૂપિયા, ઓગસ્ટ માસમાં કુલ 90,669 કરોડ, જુલાઇમાં 94,063 કરોડ રૂપિયા જમા કરાવવામાં આવ્યા છે. નાણાં મંત્રાલય તરફથી જાહેર કરવામાં આવેલ આંકડાઓ અનુસાર, 80808 કરોડ રૂપિયા જીએસટી હેઠળ જમા થયા છે, જેમાંથી 13,089 કરોડ સીજીએસટી, 18,650 કરોડ એસજીએસટી, 41,270 કરોડ આઇજીએસટી અને 7798 કરોડ વળતર તરીકે જમા કરાવવામાં આવ્યા હતા. કુલ જમા થયેલ રકમમાં 24,836 કરોડ રૂપિયા કેન્દ્ર અને રાજ્યોને આઇજીએસટીમાં ટ્રાન્સફર કરવામાં આવ્યા છે. એવામાં સીજીએસટી અને એસજીએસટી હેઠળ નવેમ્બર માસમાં કુલ 23,437 કરોડ રૂપિયા અને 25 ડિસેમ્બર સુધીમાં કુલ 33,138 કરોડ રૂપિયા જમા થયા છે.